钦定古今图书集成/明伦汇编/闺媛典/第313卷 > 皇清四十六 > 迮斌妻陈氏
## 钦定古今图书集成/明伦汇编/闺媛典/第313卷 > 皇清四十六 > 迮斌妻陈氏

按《吴江县志》：陈氏，迮斌妻。年二十四归斌。顺治乙酉，湖寇掠，氏翁夫父子四人尽被惨戮。声言有敢取尸者，杀亦如之。凶问至，氏同老仆顾思冒险赴贼巢。贼欲加刃，氏延颈曰：“汝宁杀吾，而归吾四尸。” 贼怜而予之，时年二十七。苦节三十五年，康熙庚申年卒。